hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Յուրիկ Բրոյանի ոդիսականը չի ավարտվել. զինդատախազությունը փրկում է եզդի զինծառայողին ծեծողներին | Forrights.am
20-ամյա եզդի զինծառայող Յուրիկ Բրոյանը հանրությանը հայտնի է որպես զինծառայող, որը մտավոր զարգցման և նյարդային համակարգի լուրջ խնդիրներով զորակոչվել էր բանակ: Պաշտպանության նախարարությունը նրան սիմուլյանտ էր հայարարել, զորամասի 3 սպաները, ըստ Բրոյանի, նրան ծեծել են, նրան ապօրինաբար պահել էին անազատության մեջ, տղան ցնցումների մեջ էր ընկել, պահվել էր հոգեբուժարանում, և ի վերջո մոտ մեկ տարվա դեգերումներից ու պայքարից հետո ռազմաբժշկական հանձնաժողովը ծայրահեղ տանջված, գլխի գրեթե չդադարող ցնցումներ ունեցող երիտասարդին զորացրելու մասին որոշում կայացրեց:
Ավելին, Յուրի Բրոյանի օրինակը հիմք հանդիսացավ այլևս բանակ չզորակոչել մտավոր հետամնացություն ունեցողներին: Պաշտպանության նախարարությունը այս մասին նախագիծ ներկայացրեց, ինչը հաստատվեց կառավարության կողմից:
Բանն այն է, որ զինդատախազությունը, երրորդ կայազորի քննիչները ձևական քննություն են իրականացրել Բրոյանին ծառայության ժամանակ ծեծի ենթարկելու գործով: Բանակ զորակոչվելու առաջին իսկ օրերին՝ հիշեցնենք, անցյալ տարվա օգոստոսին Բրոյանին ծեծի էր ենթարկել գումարտակի հրամանատարը՝ Բադ մականունով Արմեն Հարությունյանը:
Ըստ Բրոյանի, հրամանատարը պահանջել էր, որ  նա գետնից վերցնի սիգարետի մնացորդ: Հաղորդումը այն մասին, որ Յուրիկ Բրոյանին ծեծի են ենթարկել, ներկայացրել է նրա մայրը, իսկ ինքը՝ Բրոյանը, այդ ժամանակ արդեն Կանազի հոսպիտալի հոգեբուժական բաժանմունքում էր պահվում: Քրեական  գործ հարուցվեց քրեական օրենսգրքի 358.1՝ «Ստորադասի նկատմամբ բռնի գործողություններ կատարելը կամ դրանք կատարելու սպառնալիքը» հոդվածով:
Օրերս այս գործով նախաքննության ավարտ է հայտարարվել: Արմեն Հարությունյանի նկատմամբ քրեական հետապնդումը դադարեցվել է: Բրոյանի փաստաբան Հայարփի Սարգսյանը, ծանոթանալով նութերին, եզրակացրել է, որ քննությունը թերի է և ոչ օբյեկտիվ: Հայարփի Սարգսյանը առարկում է նախաքննության ավարտ հայտարարելու որոշման դեմ, քանի որ ամենատարրական փաստերը քննիչները չեն ցանկացել ստուգել:
Օրինակ, քննիչները ջանասիրություն չեն ցուցաբերել պարզելու համար, թե ովքեր են եղել այն երկու անձիք, որոնք Արմեն Հարությունյանի հետ ծեծի են ենթարկել Բրոյանին: Յուրիկ Բրոյանը ցուցմունք է տվել, որ իրեն ծեծել է հրամանատարը և ևս երկու հոգի, սակայն ինքը այդ ժամանակ մի քանի օրվա ծառայող է եղել, և չի հիշում նրանց դեմքերը:
«Նա ասում է, որ իրեն  մեկը հրել է, — պատմում է  Հայարփի Սարգսյանը, —  և դա Հարությունյանը չի եղել: Նա ընկել է, որից հետո նրան շարունակել են ծեծել: Ճանաչել է միայն Հարությունյանին, մյուս երկուսին չեն հայտնաբերել, որովհետև Արմեն Հարությունյանը ասում է՝ նման բան չի եղել»:
Բրոյանը պնդում է, որ ծեծից հետո իրեն տարել են «կապտյորկա»՝ պահեստային տարածք, որտեղ պահել են մի քանի օր, որ իրեն «հաց է բերել» ռուսերեն խոսացող մի զինծառայող: Քննիչներն ամեն ինչ արել են, որ այս փաստը չապացուցվի: Նրանք պարզել են, որ օգոստոսից մինչև հիմա ազգությամբ ռուս ընդամենը երկու զինծառայող է եղել: Նրանց առերեսման են բերել, բայց Բրոյանը նրանց չի ճանաչել: Մինչդեռ Յուրիկ Բրոյանն իր ցուցմունքներում հստակ նկարագրում է հաց բերող զինվորին, պնդում է, որ  նա «կովկասյան» արտաքին ունի:
«Այդ զորամասում մեծ թվով ռուսախոս զինծառայողներ կան, և հնարավոր է, որ այդ զինծառայողը նրանց թվում լիներ, սակայն նրան չեն փորձել գտնել, և իրենց սկզբնական վարկածը նրանք շարունակեցին քննել», — ասում է Հայարփի Սարգսյանը:
Նա պահանջել է, որ ուսումնասիրվեն այդ օրերի անվանակոչի մատյանները: «Եթե Բրոյանին պահել են  «կապտյորկայում», ուրեմն, նրա անունը մատյաններում չի եղել, նա չի գնացել, օրինակ, ճաշարան, ճաշը ստանալուց չի գրանցվել: Ես պահանջել էի, որ մատյանները տրամադրեն, և ահա, հիմա, նախաքննության ավարտին ստանում եմ փաստաթուղթ, որտեղ գրված է, որ մատյանները գենշտաբի պետի հրամանով ոչնչացվել են, քանի որ վաշտը կազմալուծվել է  մեկ տարուց ավելի: Մինչդեռ նախաքննությունը սկսվել էր մոտ մեկ տարի առաջ, և իրենք վաղուց պետք է առգրաված լինեին մատյանները: Այսինքն, ապացույցը ոչնչացվել է», — պնդում է փաստաբանը:
Բրոյանին «կապտյորկայում» անազատության մեջ՞ են պահել:
Forrights.am-ի հարցին նա պատասխանեց. «Ոչ, միջանցքում քայլել է, նրա դուռը չեն փակել, բայց նա վախեցել է դուրս գալ, ռուսախոս հսկողներ են եղել»:
Օգոստոսի 30-ին Բրոյանը՝ ծեծված, ընկճված, չդիմանալով վատ վերաբերմունքին, ածելիով վնասել է ձեռքը: Նրան տարել են բուժկետ, այնտեղ նրան ծաղրել են, տարբեր, այդ թվում՝ կենդանիների անուններով են դիմել, պատիվն ու արժանապատվությունը նվաստացրել են, որից հետո տարել են հոգեբուժարան: Առերեսման ժամանակ Բրոյանը հիշել է իրեն վիրավորողներից մեկին, սակայն վերջինիս  նկատմամբ քրեական հետապնդում չի իրականացվել:
Հայարփի Սարգսյանը մեկ անգամ արդեն բողոքել էր հրամանատար Արմեն Հարությունյանի քրեական հետապնդումը դադարեցնելու վերաբերյալ, և զինդատախազությունը վերացրել էր իր այս որոշումը, նոր քննություն սկսելով: Սակայն ոչինչ չի արվել ու նորից նույն վիճակով գործը կարճել է:
Նախորդ նյութըԶինծառայողը չի հայտնաբերվել, սակայն նրան սպասվում է քրեական պատասխանատվություն
Հաջորդ նյութը«Երեխես հայտնի չի ուր է, արդեն հիշեցնում են, որ պետք է պատժեն».ինչո՞ւ է Էրիկը ինքնակամ լքել զորամասը
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Ռազմական վերջին ագրեսիայի հետևանքով ծայրահեղ ծանր վիճակում գտնվող զինծառայող այլևս չկա․ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.